
Parlamentul  României

Camera  Deputaţilor
Comisia pentru sănătate şi familie
                Nr. 28/237 / 7 octombrie 2010                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea şi completarea Legii nr.95/2006 privind reforma în domeniul sănătăţii (PLx 880/2007). Propunerea legislativă a fost respinsă de Senat în şedinţa din 3 decembrie 2007 în calitate de primă Cameră sesizată  şi  trimisă Comisiei pentru sănătate şi familie cu adresa  nr.PLx 880 din 10 decembrie 2007, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 1249/21.09.2007, punctul de vedere al Guvernului înregistrat la Senat cu nr.L 730/16.10.2007, avizul Comisiei juridice, de disciplină şi imunităţi nr. Plx 880/5 februarie 2008 şi avizul Comisiei pentru drepturile omului, culte şi problemele minorităţilor naţionale nr. Plx 880/2007/26 februarie 2008.
În raport de obiectul şi conţinutul său, propunerea legislativă  face parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                  Nr. 28/ 237/ 7 octombrie 2010        
R A P O R T
asupra propunerii legislative pentru modificarea şi completarea 
Legii nr.95/2006 privind reforma în domeniul sănătăţii 
(PLx 880/2007)

 1. Cu adresa nr. Plx 880 din 10 decembrie 2007 Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea propunerii legislative pentru modificarea şi completarea Legii nr.95/2006 privind reforma în domeniul sănătăţii (PLx 880/2007), respinsă  de Senat în şedinţa din 3 decembrie 2007 în calitate de primă Cameră, Camera Deputaţilor fiind Cameră decizională. 

La întocmirea raportului, comisia a avut în vedere avizul Consiliului Legislativ nr. 1249/21.09.2007, punctul de vedere al Guvernului înregistrat la Senat cu nr.L 730/16.10.2007, avizul Comisiei juridice, de disciplină şi imunităţi nr. Plx 880/5 februarie 2008 şi avizul Comisiei pentru drepturile omului, culte şi problemele minorităţilor naţionale nr. Plx 880/2007/26 februarie 2008.

 2. În raport de obiectul şi conţinutul său, propunerea legislativă  face parte din categoria legilor organice în conformitate cu prevederile articolului 73 din Constituţia României, republicată. Prin propunerea legislativă se intenţionează completarea Legii nr.95/2006 în sensul acordării cultelor religioase a posibilităţii de a înfiinţa şi administra centre de diagnostic şi tratament, laboratoare pentru analize medicale, unităţi spitaliceşti cu internare de zi şi continuă, precum şi farmacii cu regim deschis, respectând normele în vigoare de evaluare şi acreditare a unităţilor medicale. 

3. Comisia pentru sănătate şi familie a dezbătut propunerea legislativă menţionată în şedinţa din 5 octombrie 2010. La şedinţa comisiei au participat 13 deputaţi din cei 18 membri ai comisiei. Din partea Ministerului Sănătăţii a participat domnul Cristian Anton Irimie – secretar de stat.  În cadrul dezbaterilor s-a constatat că Legea nr.95/2006 permite cultelor recunoscute înfiinţarea şi organizarea de structuri sanitare destinate furnizării serviciilor medicale profilactice şi curative, medicamentelor şi dispozitivelor medicale, cu condiţia respectării dispoziţiilor legale în vigoare. Totodată prin articolul 29 din Legea 95/2006 se reglementează tipurile de structuri sanitare care furnizează asistenţa medicală profilactică şi curativă, fară a se distinge sau particulariza în raport de statutul furnizorului de servicii.  Raportul comisiei a fost adoptat cu unanimitate de voturi.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea  propunerii legislative pentru modificarea şi completarea Legii nr.95/2006 privind reforma în domeniul sănătăţii (PLx 880/2007). 
PREŞEDINTE,

RODICA NASSAR
Şef  birou Gheorghe Marinescu
Consilier parlamentar Danciu Florin

